Skorskog naturreservat

Skorskog naturreservat er et 141 dekar stort naturreservat i Åseral kommune. Det ble opprettet 21. juni 1996. Området ligger vel 500 moh. over havet på Flåheia i Austerdalen på vestsiden av elva Logna like vest for grenda Torsland. Vernemyndighet for området er fylkesmannen i Aust- og Vest-Agder. «Formålet med fredningen er å ta vare på naturmiljøet i et område med en stor høytliggende barlindforekomst i indre strøk av Vest-Agder.» I tillegg vokser det også kristtorn i Skorskog naturreservat. Referanser